Maria Ramos op nuwe OBK-direksie | Netwerk24
Slagoffer se suster 4 jaar ná moord ‘woedend’ vir sloer-polisie
Maria Ramos op nuwe OBK-direksie
Deur Elvira Wood 10 Julie 2019 17:52
Tito Mboweni, minister van finansies, het eindelik ’n nuwe direksie vir die Openbare Beleggingskorporasie (OBK) aangestel.
Tito MboweniFoto: Adriaan de Kock
Dit is egter slegs ’n waarnemende direksie wat van 12 Julie 2019 tot 31 Julie 2020 in plek sal wees.
Die tesourie sê Woensdagmiddag laat in ’n verklaring die aanstelling is in oorleg met die kabinet gedoen.
Die direksie sal ’n voorsitter en adjunkvoorsitter op hul eerste vergadering kies. Hulle moet self die vergadering belê. Tradisioneel word die minister van finansies se eie adjunk as voorsitter aangewys, berig Bloomberg. Dit is dus 'n groot hupstoot vir die onafhanklikheid van die OBK se direksie, wat ook nou vir die eerste keer verteenwoordigers van vakbonde insluit.
Die lede is:
Sindi Mabaso-Koyana, voorsitter van AIH. Sy is tans ook ’n nie-uitvoerende direkteur by Eskom en by MTN Zakhele Futhi. Mabaso-Koyana is ’n geoktrooieerde rekenmeester;
Irene Charnley, uitvoerende hoof van Smile Telecoms;
Tshepiso Moahloli, hoofdirekteur verantwoordelik vir aanspreeklikheidsbestuur by die tesourie;
Maria Ramos, voormalige uitvoerende hoof van Absa en nou direkteur by AngloGold Ashanti;
Barbara Watson, hoofdirekteur verantwoordelikheid vir diversiteitsbestuur by die departement van staatsdiens en administrasie;
Ivan Fredericks, hoofbestuurder van Fedusa;
Zola Saphetha, hoofsekretaris van Nehawu;
Bhekithemba Gamedze, lid van die raad van trustees van die staatspensioenfonds (GEPF);
Dr. Angelo David Sabelo de Bruin;
Prof. Bonke Dumisa, professor in regte verbonde aan die Universiteit van Zululand;
Adv. Makhubalo Ndaba, lid van die raad van trustees van die GEPF;
Dr. Reuel Khoza, voorsitter van Dzana Investments en AKA Capital;
Mugwena Maluleke, hoofsekretaris van die Suid-Afrikaanse Onderwysersunie;
Pitsi Moloto (heraanstelling); en
Xolani Mkhwanazi (heraanstelling).
* Die tesourie het Donderdagoggend in 'n persverklaring gesê Maluleke se naam was per ongeluk nie in die oorspronklike aankondiging ingesluit nie. Sy besonderhede is sedertdien by die artikel ingesluit.
Meer oor: Openbare Beleggingskorporasie (Obk) | Tito Mboweni | Obk-Ondersoek | Direksie | Aanstellings
OBK-ondersoek: Dít is wat Matjila getuig het
Matjila erken hy het ANC-man help geld kry
OBK verhoog belegging in PSG
OBK-ondersoek: Matjila blaas eie vuvuzela
KYK: 36 in arres in Hongkong ná geweld